Sosiaalisessa mediassa leviävä kommentointi on tyrmätty rasistiseksi ja kaikki sopivuuden rajat ylittäväksi. Kiemunki on puolueen Pirkanmaan piirin ensimmäinen varapuheenjohtaja ja Pirkanmaan maakuntahallituksen jäsen.

"Kyse kotiutumisesta"

MTV Uutisten tavoittama Kiemunki ihmettelee, miten kommentit ovat päätyneet julkisuuteen. Hänen Facebook-tilinsä on yksityinen. Hän ei kiistä, etteivätkö kommentit olisi aitoja.

– Olen kysynyt, että onkohan kotiutumista, kun muslimilapset kiertävät virpomassa. Se on ihan sama, mitä minä tai joku muu tuttavapiirissäni sanoo, samaten ajatteleva ihminen. Ainahan se on jonkun mielestä rasistista.

Slunga-Poutsalo: Olen järkyttynyt

– Olen järkyttynyt, enkä voi hyväksyä tällaista. Jos on maahanmuuttokriittinen tai maahanmuuttoa arvosteleva, lapsia ei tule sekoittaa tähän missään vaiheessa ja mitenkään. Heidät tulee jättää rauhaan.